85. ΝΟΜΟΘΕΤ. ΔΙΑΤΑΓΜΑ υπ’ αριθ. 623 της 11/21 Αυγ. 1970 (ΦΕΚ Α΄ 172) Περί τρόπου υπολογισμού τριετιών ή διετιών δια τους αποχωρούντας λόγω συμπληρώσεως τριακονταπενταετούς υπηρεσίας. ΄Αρθρ.1.-1.Η υπό του, κατ’ εφαρμογήν της παρ. 4 του άρθρ. 125 του Συντάγματος ως και του άρθρ. 1 του Ν.Δ. 101/1969 «περί αποχωρήσεως εκ της υπηρεσίας του προσωπικού της Γραμματείας των Δικαστηρίων εν γένει και των Εισαγγελιών ως και  των Ειδικών Εμμίσθων Υποθηκοφυλάκων», αποχωρούντος της υπηρεσίας, λόγω συμπληρώσεως τριακονταπενταετούς πραγματικής δημοσίας υπηρεσίας προσωπικού, διανυομένη τριετία ή διετία δια την παροχήν αυτώ της προσαυξήσεως του μισθού του λόγω ευδοκίμου παραμονής εν τω αυτώ βαθμώ, λογίζεται συμπληρωθείσα από της πρώτης του μηνός καθ’ ον αποχωρεί της υπηρεσίας. 2.Αι διατάξεις της παρ. 1 του παρόντος εφαρμόζονται και επί του ήδη κατά τας αναφερομένας εν τη παραγράφω ταύτη διατάξεις αποχωρήσαντος προσωπικού. ΄Αρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 